Държавен вестник, бр. 77, 2024 г., стр. 63

БРОЙ  77	
Д Ъ Р Ж А В Е Н  В Е С Т Н И К 	
СТР.  63   
МИНИСТЕРСТВА 
И ДРУГИ ВЕДОМСТВА
НАЦИОНАЛНА
АГЕНЦИЯ ЗА ПРИХОДИТЕ
СПОРАЗУМЕНИЕ
между правителството на Република България 
и правителството на Съединените американ­
ски щати за обмен на отчети по държави
(Утвърдено с Решение № 513 от 19 юли 2024 г. 
на Министерския съвет. В сила от 22 юли 
2024 г.)
Като се има предвид, че правителството 
на Република България и правителството на 
Съединените американски щати (всяко наре­
чено „страна“, а заедно – „страните“) желаят 
да сключат споразумение за повишаване на 
международната данъчна прозрачност и да 
подобрят достъпа на своите данъчни органи 
до информация относно глобалното разпре­
деление на доходите, платените данъци и 
определени индикатори за разположението 
на икономическата дейност в данъчните 
юрисдикции, в които функционират много­
националните групи от предприятия, посред­
ством автоматичен обмен на годишни отчети 
по държави с оглед оценка на рисковете от 
високо ниво, произтичащи от трансферното 
ценообразуване, и други рискове, свързани със 
свиването на данъчната основа и прехвърля­
нето на печалби, както и за икономически и 
статистически анализи, когато е подходящо;
Като се има предвид, че отчетите по дър­
жави са един от елементите на стандарти­
зиран подход към документацията за целите 
на трансферното ценообразуване, която се 
очаква да осигури на данъчните админист­
рации относима и надеждна информация 
за извършването на ефективен и обоснован 
анализ за оценка на рисковете от трансфер­
ното ценообразуване;
Като се има предвид, че законодателства­
та на Република България и Съединените 
американски щати изискват предоставящото 
информация образувание на многонационал­
на група от предприятия да подава ежегодно 
отчет по държави;
Като се има предвид, че чл. 25 (Размяна 
на информация и административно сътрудни­
чество) от Спогодбата между правителството 
на Република България и правителството на 
Съединените американски щати за избягване 
на двойното данъчно облагане и предотвра­
тяване отклонението от облагане с данъци на 
доходите („Спогодбата“) разрешава обмен на 
информация за данъчни цели, включително 
автоматичен обмен на информация;
Поради което страните се споразумяха за 
следното:
1. Съгласно разпоредбите на чл. 25 от Спо­
годбата компетентният орган на всяка страна 
обменя отчети по държави с компетентния 
орган на другата страна ежегодно по авто­
матичен път. Терминът „Компетентен орган“ 
има значението, което има в Спогодбата.
2. Компетентните органи подписват спо­
разумение, което определя:
i) обхват на обмена на отчетите по държави,
ii) време и начин на обмена на отчетите 
по държави,
iii) сътрудничество за предаване на инфор­
мацията и грешки,
iv) поверителност, защита на данните и 
правилно използване на отчетите по 
държави,
v) консултации по отношение на отчетите 
по държави, и
vi) изменения и срок на споразумението.
Споразумението трябва да е в съответствие 
с това Междуправителствено споразумение и 
Спогодбата.
3. Цялата обменена информация се подчи­
нява на правилата за поверителност и другите 
предпазни мерки, предвидени в Спогодбата, 
включително разпоредбите, ограничаващи 
използването на обменената информация. В 
случай на прекратяване на това Междуправи­
телствено споразумение цялата информация, 
която е била обменена по него, остава под­
чинена на условията на Спогодбата.
4. В случай на трудности при прилагането 
на това Междуправителствено споразумение 
всяка от страните може да поиска консулта­
ции за разработването на подходящи мерки 
за гарантиране на изпълнението на това 
Междуправителствено споразумение.
5. Това Междуправителствено споразуме­
ние може да бъде изменено с взаимно пис­
мено съгласие на страните. Освен ако не е 
договорено друго, такова изменение влиза в 
сила по същия ред, който е предвиден в чл. 6 
на това Междуправителствено споразумение.
6. Това Междуправителствено споразу­
мение влиза в сила на датата на писменото 
уведомление на Република България до Съ­
единените американски щати, че Република 
България е изпълнила необходимите вътрешни 
процедури за влизането в сила на това Меж­
дуправителствено споразумение. Обменът на 
информация по това Междуправителствено 
споразумение обаче не може да започне, 
докато споразумението, описано в чл. 2 на 
това Междуправителствено споразумение, 
не влезе в действие съгласно определените 
в него условия.
7. Това Междуправителствено споразуме­
ние се прекратява на по-ранната от двете